भारत के राष्‍ट्रीय चिन्ह
जब हॉकी(इस खेल को राष्ट्रीय खेल का दर्जा प्राप्त नहीं है) के खेल की बात आती है तो भारत ने हमेशा विजय पाई है। हमारे देश के पास आठ ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। भारतीय हॉकी दल ने 1975 में विश्‍व कप जीतने के अलावा दो अन्‍य पदक (रजत और कांस्‍य) भी जीते। अंतरराष्ट्रीय हॉकी महासंघ ने 1927 में वैश्विक संबद्धता अर्जित की और अंतरराष्ट्रीय हॉकी संघ (एफआईएच) की सदस्‍यता प्राप्‍त की।
रणधीर सिंह जेंटल
रणधीर सिंह जेंटल (22 सितंबर, 1922 - 25 सितंबर, 1981) एक भारतीय मैदानी हॉकी खिलाड़ी थे। वह 1948 से 1956 तक ग्रीष्मकालीन ओलंपिक में लगातार तीन स्वर्ण पदक जीतने वाली भारतीय हॉकी टीम का हिस्सा थे। वह भारत के लिए तीन ओलंपिक खेलों में, 1948 में लंदन में, 1952 में हेलसिंकी में और 1956 में मेलबर्न में खेले। जेंटल उन पाँच भारतीयों में से एक हैं जिन्होंने खेलों में तीन स्वर्ण पदक जीते हैं।